 دمنصور دادالله پشمول پاکستان ٧ طالب بنديان خوشې کړي
دافغانستان دامنيتي شورا غړي قسيم يار دغه گام ستائينه کړې اؤ وئيلي يې دي چې ” زۀ هيله لرم چې دا به دخبرو اترو په پيل کيدو مثبته اغيزه ولري“
خپل گاونډي هيواد افغانستان کې دجوړجاړي دعمل کې دپرمختگ په غرض پاکستان دمنصور دادالله پشمول نور ٧ افغان طالب بنديان خوشې کړي چې ورسره تر دې مهاله دپاکستان له لوري دازادو کړل شوؤ افغان طالب بنديانو شميره ٣٣ؤ ته رسيدلې ده. دپاکستان دخارجه دفتر له لوري دخالي په ورځ جاري شوي يو بيان ترمخه کوم طالب بنديان چې خوشې کړل شوي ، په هغوي کې منصور دادالله، سيد ولي، عبدالکريم منان، کريم اغا، سحر گل ، گل محمد اؤ محمد زئي شامل دي. په دغو طالب بنديانو کې منصور دادالله هم شامل دى، څوک چې دطالبانو د مهم مشر ملا دادالله کشر ورور دى اؤ پاکستاني پوځيانو په بلوچستان صوبه کې کال ٢٠٠٨م کې نيولى ؤ. دپاکستاني چارواکو لخوا په پريښودل شوؤ دغو کسانو کې ملا عبدالغني برادر شامل نۀ دى ، څوک چې دمجوزه جوړجاړي دخبرو اترو دعمل لپاره يو مهم کردار بلل کيږي. دخارجه وزارت په بيان کې دا نۀ دي وئيل شوي چې دغه طالب بنديان کله خوشې کړل شوي دي. دپاکستان لخوا د٧ؤ افغان طالب بنديانو دخوشې کولو په اعلان خپل غبرگون کې دافغانستان دامنيتي شورا غړي قسيم يار ډيوه ريډيوه سره خبرو کې ددغه گام ستائينه کړې اؤ وئيلي يې دي چې ” زۀ هيله لرم چې دا به دخبرو اترو په پيل کيدو مثبته اغيزه ولري“ ښاغلي قسيم يار دانساني خواخوږۍ په اساس دپاکستان دحکومت څخه دملا عبدالغني برادر دخوشې کولو غوښتنه هم وکړه، خو هغه دډيوه ريډيو دې پوښتنې ته ځواب ونۀ وئيلو چې ايا خوشې کړل شوي بنديان ټول هم هاغه دي ، دکومو چې دپاکستان داوسني سفر په مهال صدر حامد کرزي دخوشې کولو غوښتنه کړې وه. يو افغان سياسي تجزيه کار نورولي خپلواک ډيوه ريډيوسره خبرو کې دپاکستان له لوري ددغو بنديانو دخوشې کولو په اعلان وئيلي دي چې خوشې کړل شوي طالبان هاغه صورت کې مثبت کردار ادا کولى شي کله چې هغوي دافغان ځواکونو په ضد جگړه کې دشامليدو پريکړه ونۀ کړي. همدغه راز دسلامتۍ دچارو په اړه پاکستانى تجزيه کار اؤ دپاکستاني پوځ پخوانى بريگيډئير محمود شاه باور لري چې له دې وړاندې کوم طالب مشران خوشې کړل شوي وؤ، دهغې سره دخبرو اترو په عمل مثبته اغيزه نۀ ده شوې اؤ دعوه يې کړې چې دراپورونو ترمخه دهغوي څخه ځينو په افغانستان کې يوځل بيا جگړې ته مراجعه کړې ده. څيړونکي پوښتنې راولاړوي چې که طالب بنديان خوشې کړل شوي وي ، کابل ته ولې نۀ سپارل کيږي؟ دپاکستان حکومت خپلو زندانونو کې د قيد دغو طالب بنديانو دخوشې کولو اعلان په داسې حال کې کړى چې تيره مياشت پاکستان ته دخپل سفر په مهال افغان صدر حامد کرزي په پاکستان دافغان طالب بنديانو دخوشې کولو غږ کړى ؤ. په دغه مهال حامد کرزي افغانستان کې دجوړجاړي دعمل پرمخ په وړاندې بوتللو لپاره په پاکستان دطالبانو مذاکراتو ميز ته دراوستلو لپاره دکردار ادا کولو غوښتنه هم کړې وه. تيره اوونۍ دخارجه چارو اؤ قومي سلامتۍ په اړه دوزيراعظم صلاح کار سرتاج عزيز قومي اسمبلۍ کې ديو بيان په مهال وئيلي وؤ چې پاکستان افغان صدر ته باور ورکړى ؤ خپل گاونډي هيواد کې به داوږدمهاله امن لپاره اسلام اباد خپل اثرورسوخ استعمالوي. پاکستان دافغان امن عمل دپرمخ بوتللو لپاره تير کال هم ٢٦ طالب بنديان خوشې کړي وؤ، چې پکې دطالبانو دحکومت په دور کې دهلمند پخوانى والي عبدالباري، پخوانى دانصاف وزير نورالدين ترابي، دکابل پخوانى والي ملا داؤد جان، پخوانى وزير الله داد طيب اؤ ميراحمدگل شامل وؤ. راتلونکي کال کې افغانستان کې کيدونکو صدارتي انتخاباتو اؤ د٢٠١٤م تر اخره دنيټو د٨٧ زرو پوځيانو دوتلو څخه دمخه افغانستان کې دطالبانو دمختلفو برخو اؤ افغان حکومت ترمينځ دجوړجاړي هڅو کاميابۍ لپاره دپاکستان کردار ته زيات په مهم نظر کتل کيږي. څو مياشتې دمخه افغان طالبانو دقطر پايتخت دوحه کې خپل سياسي دفتر پرانستى ؤ ، چې دغه گام ته افغانستان کې دامنيت ټينگښت لړ کې په مهم نظر کتلى شول خو په دغه دفتر په ځړول شوي بيرغ اؤ ورته په ورکړل شوي نوم افغان صدر حامد کرزي نيوکه کړې اؤ احتجاجاً يې امريکا سره په يو امنيتي تړون خبرې اترې ځنډولې وې اؤ دغه شان دخبرو اترو دغه عمل کومه گټوره نتيجه نۀ وه ورکړې. صدر حامد کرزي ټينگار کولو چې دافغانستان دمستقبل په اړه څه رقم خبرو اترو کې بايد مرکزي کردار دهغه دحکومت وي ، خو طالبان دصدر کرزي دحکومت سره نيغ په نيغه دخبرو اترو کولو څخه انکار کوي